title: 2019 m. liepos 22 d. Komisijos įgyvendinimo reglamentas (ES) 2019/1248, kuriuo nustatomos priemonės didelei grėsmei, kilusiai rytinės Baltijos jūros dalies menkių (Gadus morhua) išteklių išsaugojimui, sumažinti

text:
23.7.2019

                  LT

                  Europos Sąjungos oficialusis leidinys

                  L 195/2

         KOMISIJOS ĮGYVENDINIMO REGLAMENTAS (ES) 2019/1248
         2019 m. liepos 22 d.
         kuriuo nustatomos priemonės didelei grėsmei, kilusiai rytinės Baltijos jūros dalies menkių (Gadus morhua) išteklių išsaugojimui, sumažinti
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 12 straipsnio 1 dalį,
         kadangi:

                     (1)

                     Reglamento (ES) Nr. 1380/2013 12 straipsnyje nustatyta, kad, jei yra tinkamai pagrįstų privalomų skubos priežasčių, susijusių su didele grėsme jūrų biologinių išteklių išsaugojimui, Komisija gali imtis neatidėliotinų priemonių. Siekdama sumažinti tą grėsmę, Komisija pagrįstu valstybės narės prašymu arba savo iniciatyva gali tokias neatidėliotinas priemones priimti nedelsiant taikytinais įgyvendinimo aktais, galiojančiais ne ilgesnį kaip šešių mėnesių laikotarpį;

                     (2)

                     be to, Europos Parlamento ir Tarybos reglamento (ES) 2016/1139 (2) 5 straipsnio 2 dalyje nustatyta, kad, jei mokslinėse rekomendacijose nurodoma, jog ištekliaus, kuriam taikomas tas reglamentas, neršiančių žuvų biomasė yra mažesnė negu atskaitos taškas, kurio nepasiekus galimas mažesnis reprodukcinis pajėgumas, būtina imtis taisomųjų priemonių. Tos taisomosios priemonės turi užtikrinti, kad atitinkamo ištekliaus dydis greitai viršytų dydį, kuriam esant galima užtikrinti didžiausią galimą tausios žvejybos laimikį (MSY);

                     (3)

                     remiantis Tarptautinės jūrų tyrinėjimo tarybos (ICES) mokslinėmis rekomendacijomis, rytinės Baltijos jūros dalies menkių (Gadus morhua) ištekliaus biomasė yra netvariai maža dėl kelių priežasčių, t. y. dėl mažėjančio ištekliaus pasipildymo, aplinkos veiksnių ir ekosistemos pokyčių, kurie lemia didelį natūralų mirtingumą ir pernelyg didelį mirtingumą dėl žvejybos, atsižvelgiant į ištekliaus būklę. Šio ištekliaus būklė prasta, taip pat manoma, kad jo reprodukcinis potencialas sumažėjęs. Remiantis ICES laiko eilutėmis, 2017 m. ištekliaus pasipildymas buvo prasčiausias, o 2018 m. jis galėjo būti dar prastesnis. Šio ištekliaus neršiančių žuvų biomasė yra viena iš mažiausių kada nors buvusių, o verslinio dydžio menkių biomasė šiuo metu yra mažiausia nuo XX a. šeštojo dešimtmečio. Be to, ICES vertinimu, vidutinės trukmės laikotarpiu biomasė išliks mažesnė nei tvarumo atskaitos taškas, net jei bus visiškai nežvejojama. Todėl ICES savo 2020 metams skirtose rekomendacijose dėl išteklių rekomenduoja nulinį laimikį;

                     (4)

                     rytinės Baltijos jūros dalies menkių ištekliaus išsaugojimui kyla rimta grėsmė, nes dėl staigaus šio ištekliaus neršiančių žuvų biomasės sumažėjimo yra rizika, kad bus padaryta didelė žala to ištekliaus reprodukciniam pajėgumui. Be to, ICES nuomone, vykdant žvejybą bet kokiu lygmeniu bus tikslingai žvejojama likusi nedidelė verslinio dydžio menkių dalis, todėl ištekliaus struktūra toliau blogės, o jo reprodukcinis potencialas (kuris ir taip kaip niekada mažas) mažės. Maža to, rytinės Baltijos jūros dalies menkių neršto sezono pikas trunka nuo gegužės iki rugpjūčio mėn. Taigi yra tinkamai pagrįstų privalomų skubos priežasčių imtis neatidėliotinų priemonių, nes, pirma, rytinės Baltijos jūros dalies menkių biomasė yra tokio pavojingai mažo dydžio, kad išteklius nebegali pasipildyti, todėl jam gresia išnykimas, antra, bet kokia tolesnė šio ištekliaus žuvų žvejyba didina jo išnykimo riziką ir, trečia, šiuo metu yra neršto sezono pikas;

                     (5)

                     valstybių narių pagal Reglamento (ES) Nr. 1380/2013 13 straipsnį taikomų neatidėliotinų priemonių nepakaktų padėčiai ištaisyti, nes jomis nepavyktų užtikrinti vienodo požiūrio visuose rajonuose, kuriuose būna šio ištekliaus žuvų. Be to, šiuo metu ne visos valstybės narės yra priėmusios arba ketina priimti tokias priemones. Galiausiai Baltijos jūros valstybių narių grupės („BaltFish“) 2019 m. birželio 4 d. susitikime valstybės narės negalėjo susitarti dėl bendro požiūrio;

                     (6)

                     atsižvelgiant į tai, kad nėra pakankamų valstybių narių priemonių ir kad reikia skubiai imtis veiksmų siekiant išvengti tolesnio ištekliaus struktūros blogėjimo ir jo reprodukcinio potencialo mažėjimo, tikslinga pagal Reglamento (ES) Nr. 1380/2013 12 straipsnį nustatyti taisomąsias priemones Sąjungos lygmeniu;

                     (7)

                     rytinės Baltijos jūros dalies menkių išteklių valdymo rajonas apima ICES 25–32 pakvadračius. ICES 24 pakvadratyje yra tiek rytinės, tiek vakarinės Baltijos jūros dalies menkių, tačiau didžiąją sužvejojamo laimikio dalį sudaro rytinės Baltijos jūros dalies menkės. Siekiant užtikrinti tinkamą rytinės Baltijos jūros dalies ištekliaus apsaugą ir išvengti rytinės Baltijos jūros dalies menkių žvejybos veiklos sutelkimo ICES 24 pakvadratyje, labai svarbu, kad neatidėliotinos priemonės apimtų ICES 24 pakvadratį;

                     (8)

                     atsižvelgiant į mokslines rekomendacijas, tikslinga uždrausti rytinės Baltijos jūros dalies menkių žvejybą iki metų pabaigos. Vis dėlto priemonė taip pat turi būti proporcinga tikslui;

                     (9)

                     ICES teigimu, ICES 27–32 pakvadračiuose menkių yra labai nedaug, o sužvejojami jų kiekiai labai menki. Įgyvendinant šio reglamento priemones, administracijai ir žvejams teks nemaža našta, todėl būtų neproporcinga į šio reglamento taikymo sritį įtraukti rajonus, kuriuose rytinės Baltijos jūros dalies menkių beveik nepasitaiko;

                     (10)

                     be to, 24 pakvadratyje tikslinga netaikyti draudimo žvejoti menkes rajonuose, esančiuose iki šešių jūrmylių atstumu nuo kranto, kuriuose vandens gylis mažesnis nei 20 metrų, laivais, kurių ilgis mažesnis nei 12 metrų ir kurie naudoja pasyviosios žvejybos įrankius, nes sekliuose 24 pakvadračio pakrantės rajonuose daugiausia pasitaiko vakarinės Baltijos jūros dalies menkių;

                     (11)

                     be to, atsižvelgiant į galimą didelį visiško žvejybos uždraudimo socialinį ir ekonominį poveikį, priemones tikslinga taikyti specializuotajai menkių žvejybai, pvz., specializuotajai žvejybai demersiniais tralais, kurios metu 24, 25 ir 26 pakvadračiuose sužvejojama didžioji dalis rytinės Baltijos jūros dalies menkių. Ir priešingai, tikslinga netaikyti draudimo neišvengiamai priegaudai, sužvejojamai vykdant ne menkių žvejybą aktyviosios žvejybos įrankiais, kurių tinklo akių dydis neviršija 45 mm, 24, 25 ir 26 pakvadračiuose arba ne menkių žvejybą laivais, kurių ilgis mažesnis nei 12 metrų ir kurie žvejoja pasyviosios žvejybos įrankiais 25 ir 26 pakvadračiuose arba 24 pakvadračio rajonuose, esančiuose iki 6 jūrmylių atstumu nuo kranto, kuriuose vandens gylis didesnis nei 20 metrų, ir, nepriklausomai nuo vandens gylio, rajonuose, esančiuose daugiau kaip šešių jūrmylių atstumu nuo kranto, kadangi, atsižvelgiant į bendrus sužvejojamų menkių kiekius, minėtos žvejybos veiklos vaidmuo ribotas ir vykdant mišriąją žvejybą sunku tuo pačiu metu visus išteklius žvejoti laikantis didžiausio galimo tausios žvejybos laimikio principo. ICES skaičiavimais, pirmuoju atveju iškraunamos priegaudos kiekis sudaro maždaug 1,5 % viso per metus iškraunamo rytinės Baltijos jūros dalies menkių kiekio. Antruoju atveju iškraunamos priegaudos kiekis nedidelis; vis dėlto, kadangi tikslus kiekis nežinomas, priegauda neturėtų sudaryti daugiau kaip 10 % laimikio, iškraunamo po kiekvieno žvejybos reiso;

                     (12)

                     laivų, kurių ilgis mažesnis nei 12 metrų ir kurie naudoja pasyviosios žvejybos įrankius ir kaip priegaudą sužvejoja menkių, skaičius neturėtų padidėti, palyginti su 2018 m. sausio 1 d. – 2019 m. birželio 30 d. laikotarpiu. Kadangi Sąjungos laivai, žvejojantys tralais, jūriniais užmetamaisiais tinklais ar panašiais žvejybos įrankiais, kurių tinklo akių dydis ne didesnis kaip 45 mm, negali tikslingai žvejoti menkių, šių laivų skaičiaus riboti nebūtina;

                     (13)

                     šiame reglamente nustatytos priemonės bus pateiktos Žuvininkystės ir akvakultūros komitetui, kad jis pareikštų savo nuomonę;

                     (14)

                     dėl skubos priežasčių šis reglamentas turėtų įsigalioti iš karto, kai tik bus paskelbtas,

               PRIĖMĖ ŠĮ REGLAMENTĄ:

            1 straipsnis
            Dalykas
            Šiuo reglamentu nustatomos neatidėliotinos priemonės didelei grėsmei, kilusiai rytinės Baltijos jūros dalies menkių (Gadus morhua) ištekliams, sumažinti.

            2 straipsnis
            Neatidėliotinos priemonės

               1.   Sąjungos žvejybos laivams draudžiama žvejoti menkes ICES 24, 25 ir 26 pakvadračiuose, taip pat laikyti laive, perkelti, perkrauti, perdirbti laive arba iškrauti tame rajone sužvejotas menkes ar iš jų pagamintus žvejybos produktus.

               2.   Nukrypstant nuo 1 dalies, draudimas žvejoti menkes netaikomas Sąjungos žvejybos laivams, kurių bendrasis ilgis mažesnis nei 12 metrų, žvejojantiems žiauniniais, pinkliaisiais ar sieniniais tinklais arba dugninėmis statomosiomis ūdomis, ūdomis (išskyrus dreifuojančiąsias ūdas), rankinėmis ūdomis ir traukiamosiomis ūdomis ar panašiais pasyviosios žvejybos įrankiais 24 pakvadračio rajonuose, kurie yra iki šešių jūrmylių atstumu matuojant nuo bazinių linijų ir kuriuose vandens gylis mažesnis nei 20 metrų pagal kompetentingų nacionalinių institucijų išleistame oficialiame jūrlapyje nustatytas koordinates.

               3.   2 dalyje nurodyti laivai užtikrina, kad bet kuriuo metu būtų galima stebėti jų žvejybos veiklą. Tų laivų sužvejotas menkių laimikis registruojamas, iškraunamas ir įskaičiuojamas į atitinkamą kvotą pagal Reglamento (ES) Nr. 1380/2013 15 straipsnį.

               4.   Nukrypstant nuo 1 dalies, toliau nurodyti Sąjungos žvejybos laivai įkelia į laivą ir laiko jame bet kokią menkių priegaudą:

                           a)

                           Sąjungos laivai, žvejojantys tralais, jūriniais užmetamaisiais tinklais arba panašiais žvejybos įrankiais, kurių tinklo akių dydis neviršija 45 mm, 24, 25 ir 26 pakvadračiuose;

                           b)

                           Sąjungos žvejybos laivai, kurių bendrasis ilgis mažesnis nei 12 metrų, žvejojantys žiauniniais, pinkliaisiais ar sieniniais tinklais arba dugninėmis statomosiomis ūdomis, ūdomis (išskyrus dreifuojančiąsias ūdas), rankinėmis ūdomis ir traukiamosiomis ūdomis ar panašiais pasyviosios žvejybos įrankiais:

                                       i)

                                       25 ir 26 pakvadračiuose arba

                                       ii)

                                       24 pakvadračio rajonuose, kurie yra iki šešių jūrmylių atstumu matuojant nuo bazinių linijų ir kuriuose vandens gylis didesnis nei 20 metrų pagal kompetentingų nacionalinių institucijų išleistame oficialiame jūrlapyje nustatytas koordinates, ir, nepriklausomai nuo vandens gylio, rajonuose, esančiuose daugiau kaip šešių jūrmylių atstumu matuojant nuo bazinių linijų.

               5.   4 dalies b punkte nurodyti laivai užtikrina, kad bet kuriuo metu būtų galima stebėti jų žvejybos veiklą. Tų laivų sužvejota atsitiktinė menkių priegauda negali sudaryti daugiau kaip 10 % bendro visų jūrų biologinių išteklių laimikio gyvojo svorio, iškraunamo po kiekvieno žvejybos reiso.

               6.   4 dalies b punkte nustatyta nukrypti leidžianti nuostata taikoma tik Sąjungos žvejybos laivams, kurie yra užregistravę menkių laimikį nuo 2018 m. sausio 1 d. iki 2019 m. birželio 30 d. Tuo atveju, kai Sąjungos žvejybos laivas, kuriam taikoma ta nukrypti leidžianti nuostata, pakeičiamas kitu laivu, valstybės narės gali leisti nukrypti leidžiančią nuostatą taikyti kitam Sąjungos žvejybos laivui, kuris atitinka 4 dalies b punkte nustatytus reikalavimus, su sąlyga, kad Sąjungos žvejybos laivų, kuriems taikoma nukrypti leidžianti nuostata, skaičius ir bendras jų žvejybos pajėgumas nepadidės.

               7.   4 dalyje nurodyta priegauda registruojama, iškraunama ir įskaičiuojama į atitinkamą kvotą pagal Reglamento (ES) Nr. 1380/2013 15 straipsnį.

            3 straipsnis
            Įsigaliojimas ir taikymo laikotarpis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas iki 2019 m. gruodžio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 354, 2013 12 28, p. 22.

            (2)  2016 m. liepos 6 d. Europos Parlamento ir Tarybos reglamentas (ES) 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas (OL L 191, 2016 7 15, p. 1).


title: 2019 m. liepos 22 d. Komisijos įgyvendinimo reglamentas (ES) 2019/1249, kuriuo iš dalies keičiamas Reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas (Tekstas svarbus EEE.)

text:
23.7.2019

                  LT

                  Europos Sąjungos oficialusis leidinys

                  L 195/5

         KOMISIJOS ĮGYVENDINIMO REGLAMENTAS (ES) 2019/1249
         2019 m. liepos 22 d.
         kuriuo iš dalies keičiamas Reglamento (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės, I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 15 straipsnio 5 dalį,
         kadangi:

                     (1)

                     Komisijos reglamentu (EB) Nr. 669/2009 (2) nustatytos taisyklės dėl sustiprintos oficialiosios to reglamento I priede išvardytų importuojamų negyvūninių pašarų ir maisto produktų (toliau – sąrašas) kontrolės, kuri turi būti atliekama įvežimo į Reglamento (EB) Nr. 882/2004 I priede nurodytas teritorijas nustatytame įvežimo punkte (toliau –NĮP);

                     (2)

                     Reglamento (EB) Nr. 669/2009 2 straipsnyje nustatyta, kad tas sąrašas turi būti persvarstomas reguliariai ir ne rečiau kaip du kartus per metus, atsižvelgiant į tame straipsnyje nurodytus informacijos šaltinius;

                     (3)

                     atsižvelgiant į su maisto produktais susijusių pastarojo meto incidentų, apie kuriuos pranešta naudojantis Skubių pranešimų apie nesaugų maistą ir pašarus sistema, nustatyta Europos Parlamento ir Tarybos reglamentu (EB) Nr. 178/2002 (3), skaičių ir svarbą, informaciją apie valstybių narių atliktą negyvūninių pašarų ir maisto produktų oficialiąją kontrolę ir valstybių narių Komisijai pagal Reglamento (EB) Nr. 669/2009 15 straipsnį pateiktas pusmečio ataskaitas apie negyvūninių pašarų ir maisto produktų siuntas, matyti, kad sąrašą reikėtų iš dalies pakeisti;

                     (4)

                     visų pirma, dėl duonvaisių (Artocarpus heterophyllus) iš Malaizijos siuntų, duomenys, surinkti gavus pranešimus per Skubių pranešimų apie nesaugų maistą ir pašarus sistemą, ir informacija apie valstybių narių atliktą oficialiąją kontrolę, rodo, kad dėl galimo užteršimo pesticidų liekanomis žmonių sveikatai kilo naujų pavojų, todėl reikia sustiprinti oficialiąją kontrolę. Be to, dėl žemės riešutų iš Jungtinių Amerikos Valstijų siuntų, duomenys, surinkti gavus pranešimus per Skubių pranešimų apie nesaugų maistą ir pašarus sistemą, rodo, kad dėl galimo užteršimo aflatoksinais žmonių sveikatai kilo naujų pavojų, todėl reikia sustiprinti oficialiąją kontrolę. Todėl į sąrašą turėtų būti įtraukti šioms siuntoms skirti įrašai;

                     (5)

                     Komisijos reglamentu (EB) Nr. 1881/2006 (4) nustatyta didžiausia leidžiamoji cianido rūgšties (cianido) koncentracija rinkai pateiktuose galutiniam vartotojui skirtuose neperdirbtuose, sveikuose, smulkintuose, maltuose, skaldytuose, kapotuose abrikosų branduoliuose. Be to, Komisijos reglamente (ES) 2017/1237 (5) nustatyta, kad veiklos vykdytojas, rinkai pateikiantis galutiniam vartotojui skirtus neperdirbtus sveikus, smulkintus, maltus, skaldytus, kapotus abrikosų branduolius, kompetentingos institucijos prašymu turi pateikti įrodymų, kad parduodamas produktas atitinka didžiausią leidžiamą koncentraciją. Dėl neperdirbtų abrikosų branduolių iš Turkijos siuntų, skirtų pateikti rinkai galutiniam vartotojui, duomenys, surinkti gavus pranešimus per Skubių pranešimų apie nesaugų maistą ir pašarus sistemą, rodo, kad dėl aptiktos cianido rūgšties (cianido) žmonių sveikatai kilo naujų pavojų, todėl reikia sustiprinti oficialiąją kontrolę. Todėl į sąrašą turėtų būti įtrauktas šioms siuntoms skirtas įrašas;

                     (6)

                     be to, dėl dažno Sąjungos teisės aktuose nustatytų atitinkamų reikalavimų nesilaikymo, kurį valstybės narės nustatė vykdydamos oficialiąją kontrolę pagal Reglamentą (EB) Nr. 669/2009, yra tikslinga nustatyti dažnesnius arbatos ir dygliuotojo ožerškio uogų iš Kinijos bei paprikų ir smidrinio porūšio kininių pupuolių iš Dominikos Respublikos atitikties ir fizinius tikrinimus. Todėl šioms siuntoms skirti įrašai turėtų būti atitinkamai iš dalies pakeisti;

                     (7)

                     be to, sąrašas turėtų būti iš dalies pakeistas nustatant mažesnį abrikosų iš Turkijos atitikties ir fizinių tikrinimų dažnumą dėl to, kad valstybėms narėms vykdant oficialiąją kontrolę pagal Reglamentą (EB) Nr. 669/2009 retai nustatoma, kad abrikosai iš Turkijos neatitinka Sąjungos teisės aktuose nustatytų atitinkamų reikalavimų. Todėl šioms siuntoms skirti įrašai turėtų būti atitinkamai iš dalies pakeisti;

                     (8)

                     sąraše esantį dygliuotojo ožerškio uogoms iš Kinijos skirtą įrašą turi patikrinti kompetentingos institucijos, kad ištirtų šią prekę dėl konkrečių pesticidų, kurių sudėtyje nėra nikotino. Pranešta, kad dygliuotojo ožerškio uogose iš Kinijos dažnai aptinkama nikotino. Todėl tikslinga iš dalies pakeisti Reglamento (EB) Nr. 669/2009 I priede esantį dygliuotojo ožerškio uogoms iš Kinijos skirtą įrašą ir prašyti kompetentingų institucijų ištirti šią prekę dėl nikotino;

                     (9)

                     ropės (Brassica rapa spp. Rapa) iš Libano ir Sirijos, paruoštos arba konservuotos sūryme arba su citrinų rūgštimi, kelia tokį patį pavojų kaip šiuo metu į sąrašą įtrauktos kitokio pavidalo šios prekės iš Libano ir Sirijos. Todėl sąrašas turėtų būti iš dalies pakeistas, kad į jį būtų įtrauktos ropės iš Libano ir Sirijos, paruoštos arba konservuotos sūryme arba su citrinų rūgštimi;

                     (10)

                     siekiant užtikrinti nuoseklumą ir aiškumą, tikslinga pakeisti visą Reglamento (EB) Nr. 669/2009 I priedą;

                     (11)

                     todėl Reglamentas (EB) Nr. 669/2009 turėtų būti atitinkamai iš dalies pakeistas;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 669/2009 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 165, 2004 4 30, p. 1.

            (2)  2009 m. liepos 24 d. Komisijos reglamentas (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės ir iš dalies keičiamas Sprendimas 2006/504/EB (OL L 194, 2009 7 25, p. 11).

            (3)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

            (4)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).

            (5)  2017 m. liepos 7 d. Komisijos reglamentas (ES) 2017/1237, kuriuo dėl didžiausio leidžiamo cianido rūgšties kiekio rinkai pateiktuose galutiniam vartotojui skirtuose neperdirbtuose, sveikuose, smulkintuose, maltuose, skaldytuose, kapotuose abrikosų branduoliuose iš dalies keičiamas Reglamentas (EB) Nr. 1881/2006 (OL L 177, 2017 7 8, p. 36).

            PRIEDAS

                     „I PRIEDAS

                        Negyvūniniai pašarai ir maisto produktai, kuriems taikoma sustiprinta oficialioji kontrolė nustatytame įvežimo punkte

                                 Pašarai ir maisto produktai
                                 (numatoma paskirtis)

                                 KN kodas (1)

                                 TARIC poskyris

                                 Kilmės šalis

                                 Pavojus

                                 Fizinio ir atitikties tikrinimo dažnumas (%)

                                             —

                                             Žemės riešutai, negliaudyti

                                             —

                                          1202 41 00

                                    Bolivija (BO)

                                 Aflatoksinai

                                 50

                                             —

                                             Žemės riešutai, gliaudyti

                                             —

                                          1202 42 00

                                             —

                                             Žemės riešutų sviestas

                                             —

                                          2008 11 10

                                             —

                                             Žemės riešutai, paruošti arba konservuoti kitais būdais

                                       (Pašarai ir maisto produktai)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Juodieji pipirai (Piper)

                                       (Maisto produktai – negrūsti ir nemalti)

                                 ex 0904 11 00

                                    10

                                    Brazilija (BR)

                                 Salmonelės (2)

                                 20

                                 Dygliuotojo ožerškio uogos (Lycium barbarum L.)

                                       (Maisto produktai – švieži, atšaldyti arba džiovinti)

                                 ex 0813 40 95 ;
                                 ex 0810 90 75

                                    10

                                    10

                                    Kinija (CN)

                                 Pesticidų liekanos (3)
                                     (4)
                                     (5)

                                 20

                                 Saldžiosios paprikos (Capsicum annuum)

                                       (Maisto produktai – grūsti arba malti)

                                 ex 0904 22 00

                                    11

                                    Kinija (CN)

                                 Salmonelės (2)

                                 20

                                 Arbata, aromatinta arba nearomatinta

                                       (Maisto produktai)

                                 0902

                                    Kinija (CN)

                                 Pesticidų liekanos (3)
                                     (6)

                                 20

                                 Baklažanai (Solanum melongena)

                                       (Maisto produktai – švieži ar atšaldyti)

                                 0709 30 00

                                    Dominikos Respublika (DO)

                                 Pesticidų liekanos (3)

                                 20

                                             —

                                             Saldžiosios paprikos (Capsicum annuum)

                                             —

                                             0709 60 10 ;
                                             0710 80 51

                                    Dominikos Respublika (DO)

                                 Pesticidų liekanos (3)
                                     (7)

                                 50

                                             —

                                             Paprikos (išskyrus saldžiąsias) (Capsicum spp.)

                                             —

                                             ex 0709 60 99 ;
                                             ex 0710 80 59

                                    20

                                    20

                                             —

                                             Smidrinio porūšio kininės pupuolės
                                             (Vigna unguiculata ssp. sesquipedalis, vigna unguiculata ssp. unguiculata)

                                       (Maisto produktai – švieži, atšaldyti arba užšaldyti)

                                             —

                                             ex 0708 20 00 ;
                                             ex 0710 22 00

                                    10

                                    10

                                             —

                                             Saldžiosios paprikos (Capsicum annuum)

                                             —

                                             0709 60 10 ;
                                             0710 80 51

                                    Egiptas (EG)

                                 Pesticidų liekanos (3)
                                     (8)

                                 20

                                             —

                                             Paprikos (išskyrus saldžiąsias) (Capsicum spp.)

                                       (Maisto produktai – švieži, atšaldyti arba užšaldyti)

                                             —

                                             ex 0709 60 99 ;
                                             ex 0710 80 59

                                    20

                                    20

                                 Sezamų sėklos

                                       (Maisto produktai – švieži arba atšaldyti)

                                 1207 40 90

                                    Etiopija (ET)

                                 Salmonelės (2)

                                 50

                                             —

                                             Lazdynų riešutai, negliaudyti

                                             —

                                          0802 21 00

                                    Gruzija (GE)

                                 Aflatoksinai

                                 50

                                             —

                                             Lazdynų riešutai, gliaudyti

                                             —

                                          0802 22 00

                                             —

                                             Lazdynų riešutų miltai, rupiniai ir milteliai

                                             —

                                          ex 1106 30 90

                                    40

                                             —

                                             Lazdynų riešutai, paruošti arba konservuoti kitais būdais

                                       (Maisto produktai)

                                             —

                                             ex 2008 19 19 ;
                                             ex 2008 19 95 ;
                                             ex 2008 19 99

                                    30

                                    20

                                    30

                                 Palmių aliejus

                                       (Maisto produktai)

                                 1511 10 90 ;
                                 1511 90 11 ;

                                    Gana (GH)

                                 Sudano dažai (9)

                                 50

                                 ex 1511 90 19 ;

                                    90

                                 1511 90 99

                                 Valgomosios ybiškės

                                       (Maisto produktai – švieži, atšaldyti ar užšaldyti)

                                 ex 0709 99 90 ;
                                 ex 0710 80 95

                                    20

                                    30

                                    Indija (IN)

                                 Pesticidų liekanos (3)
                                     (10)

                                 10

                                 Paprikos (išskyrus saldžiąsias) (Capsicum spp.)

                                       (Maisto produktai – švieži, atšaldyti arba užšaldyti)

                                 ex 0709 60 99 ;
                                 ex 0710 80 59

                                    20

                                    20

                                    Indija (IN)

                                 Pesticidų liekanos (3)
                                     (11)

                                 20

                                 Pupelės (Vigna spp., Phaseolus spp.)

                                       (Maisto produktai – švieži ar atšaldyti)

                                 0708 20

                                    Kenija (KE)

                                 Pesticidų liekanos (3)

                                 5

                                 Lapkotiniai salierai (Apium graveolens)

                                       (Maisto produktai – švieži arba atšaldyti prieskoniniai augalai)

                                 ex 0709 40 00

                                    20

                                    Kambodža (KH)

                                 Pesticidų liekanos (3)
                                     (12)

                                 50

                                 Smidrinio porūšio kininės pupuolės
                                 (Vigna unguiculata ssp. sesquipedalis, vigna unguiculata ssp. unguiculata)

                                       (Maisto produktai – šviežios, atšaldytos arba užšaldytos daržovės)

                                 ex 0708 20 00 ;
                                 ex 0710 22 00

                                    10

                                    10

                                    Kambodža (KH)

                                 Pesticidų liekanos (3)
                                     (13)

                                 50

                                 Ropės (Brassica rapa ssp. rapa)

                                       (Maisto produktai – paruošti arba konservuoti su actu arba acto rūgštimi)

                                 ex 2001 90 97 ;

                                    11 ; 19

                                    Libanas (LB)

                                 Rodaminas B

                                 50

                                 Ropės (Brassica rapa ssp. rapa)

                                       (Maisto produktai – paruošti arba konservuoti sūryme arba su citrinų rūgštimi, neužšaldyti)

                                 ex 2005 99 80

                                    93

                                    Libanas (LB)

                                 Rodaminas B

                                 50

                                 Paprikos (saldžiosios ar kitos) (Capsicum spp.)

                                       (Maisto produktai – džiovinti, skrudinti, grūsti arba malti)

                                 0904 21 10 ;

                                    Šri Lanka (LK)

                                 Aflatoksinai

                                 50

                                 ex 0904 21 90 ;

                                    20

                                 ex 0904 22 00 ;

                                    11 ; 19

                                 ex 2008 99 99

                                    79

                                             —

                                             Žemės riešutai, negliaudyti

                                             —

                                          1202 41 00

                                    Madagaskaras (MG)

                                 Aflatoksinai

                                 50

                                             —

                                             Žemės riešutai, gliaudyti

                                             —

                                          1202 42 00

                                             —

                                             Žemės riešutų sviestas

                                             —

                                          2008 11 10

                                             —

                                             Žemės riešutai, paruošti arba konservuoti kitais būdais

                                       (Pašarai ir maisto produktai)

                                             —

                                             2008 11 91 ;
                                             2008 11 96 ;
                                             2008 11 98

                                 Duonvaisiai (Artocarpus heterophyllus)

                                       (Maisto produktai – švieži)

                                 ex 0810 90 20

                                    20

                                    Malaizija (MY)

                                 Pesticidų liekanos (3)

                                 20

                                 Sezamų sėklos

                                       (Maisto produktai – švieži arba atšaldyti)

                                 1207 40 90

                                    Nigerija (NG)

                                 Salmonelės (2)

                                 50

                                 Paprikos (išskyrus saldžiąsias) (Capsicum spp.)

                                       (Maisto produktai – švieži, atšaldyti arba užšaldyti)

                                 ex 0709 60 99 ;
                                 ex 0710 80 59

                                    20

                                    20

                                    Pakistanas (PK)

                                 Pesticidų liekanos (3)

                                 20

                                 Avietės

                                       (Maisto produktai – užšaldyti)

                                 ex 0811 20 11 ;
                                 ex 0811 20 19 ;
                                 0811 20 31

                                    10

                                    10

                                    Serbija (RS)

                                 Norovirusas

                                 10

                                 Sezamų sėklos

                                       (Maisto produktai – švieži arba atšaldyti)

                                 1207 40 90

                                    Sudanas (SD)

                                 Salmonelės (2)

                                 50

                                 Arbūzų (Egusi, Citrullus spp.) sėklos ir jų produktai

                                       (Maisto produktai)

                                 ex 1207 70 00 ;
                                 ex 1208 90 00 ;
                                 ex 2008 99 99

                                    10

                                    10

                                    50

                                    Siera Leonė (SL)

                                 Aflatoksinai

                                 50

                                             —

                                             Žemės riešutai, negliaudyti

                                             —

                                          1202 41 00

                                    Senegalas (SN)

                                 Aflatoksinai

                                 50

                                             —

                                             Žemės riešutai, gliaudyti

                                             —

                                          1202 42 00

                                             —

                                             Žemės riešutų sviestas

                                             —

                                          2008 11 10

                                             —

                                             Žemės riešutai, paruošti arba konservuoti kitais būdais

                                       (Pašarai ir maisto produktai)

                                             —

                                             2008 11 91 ;
                                             2008 11 96 ;
                                             2008 11 98

                                 Ropės (Brassica rapa ssp. rapa)

                                       (Maisto produktai – paruošti arba konservuoti su actu arba acto rūgštimi)

                                 ex 2001 90 97 ;

                                    11 ; 19

                                    Sirija (SY)

                                 Rodaminas B

                                 50

                                 Ropės (Brassica rapa spp. rapa)

                                       (Maisto produktai – paruošti arba konservuoti sūryme arba su citrinų rūgštimi, neužšaldyti)

                                 ex 2005 99 80

                                    93

                                    Sirija (SY)

                                 Rodaminas B

                                 50

                                 Paprikos (išskyrus saldžiąsias) (Capsicum spp.)

                                       (Maisto produktai – švieži, atšaldyti arba užšaldyti)

                                 ex 0709 60 99 ;
                                 ex 0710 80 59

                                    20

                                    20

                                    Tailandas (TH)

                                 Pesticidų liekanos (3)
                                     (14)

                                 10

                                             —

                                             Džiovinti abrikosai

                                             —

                                          0813 10 00

                                    Turkija (TR)

                                 Sulfitai (16)

                                 10

                                             —

                                             Abrikosai, paruošti arba konservuoti kitais būdais (15)

                                       (Maisto produktai)

                                             —

                                          2008 50 61

                                 Džiovintos vynuogės (įskaitant džiovintas vynuoges, supjaustytas arba sutraiškytas ir paverstas pasta, toliau neapdorotas)

                                       (Maisto produktai)

                                 0806 20

                                    Turkija (TR)

                                 Ochratoksinas A

                                 5

                                 Tikrosios citrinos (Citrus limon, Citrus limonum)

                                       (Maisto produktai – švieži, atšaldyti arba džiovinti)

                                 0805 50 10

                                    Turkija (TR)

                                 Pesticidų liekanos (3)

                                 10

                                 Granatai

                                       (Maisto produktai – švieži arba atšaldyti)

                                 ex 0810 90 75

                                    30

                                    Turkija (TR)

                                 Pesticidų liekanos (3)
                                     (17)

                                 10

                                 Saldžiosios paprikos (Capsicum annuum)

                                       (Maisto produktai – švieži, atšaldyti arba užšaldyti)

                                 0709 60 10 ;
                                 0710 80 51

                                    Turkija (TR)

                                 Pesticidų liekanos (3)
                                     (18)

                                 10

                                 Rinkai pateikti galutiniam vartotojui skirti neperdirbti sveiki, smulkinti, malti, skaldyti, kapoti abrikosų branduoliai (19)
                                     (20)

                                       (Maisto produktai)

                                 ex 1212 99 95

                                    20

                                    Turkija (TR)

                                 Cianidas

                                 50

                                 Paprikos (išskyrus saldžiąsias) (Capsicum spp.)

                                       (Maisto produktai – švieži, atšaldyti arba užšaldyti)

                                 ex 0709 60 99
                                 ex 0710 80 59

                                    20

                                    20

                                    Uganda (UG)

                                 Pesticidų liekanos (3)

                                 20

                                 Sezamų sėklos

                                       (Maisto produktai – švieži arba atšaldyti)

                                 1207 40 90

                                    Uganda (UG)

                                 Salmonelės (2)

                                 50

                                             —

                                             Žemės riešutai, negliaudyti

                                             —

                                          1202 41 00

                                    Jungtinės Amerikos Valstijos (US)

                                 Aflatoksinai

                                 10

                                             —

                                             Žemės riešutai, gliaudyti

                                             —

                                          1202 42 00

                                             —

                                             Žemės riešutų sviestas

                                             —

                                          2008 11 10

                                             —

                                             Žemės riešutai, paruošti arba konservuoti kitais būdais

                                       (Pašarai ir maisto produktai)

                                             —

                                             2008 11 91 ;
                                             2008 11 96 ;
                                             2008 11 98

                                             —

                                             Pistacijos, negliaudytos

                                             —

                                          0802 51 00

                                    Jungtinės Amerikos Valstijos (US)

                                 Aflatoksinai

                                 10

                                             —

                                             Pistacijos, gliaudytos

                                             —

                                          0802 52 00

                                             —

                                             Pistacijos, skrudintos

                                       (Maisto produktai)

                                             —

                                             ex 2008 19 13 ;
                                             ex 2008 19 93

                                    20

                                    20

                                             —

                                             Džiovinti abrikosai

                                             —

                                          0813 10 00

                                    Uzbekistanas (UZ)

                                 Sulfitai (16)

                                 50

                                             —

                                             Abrikosai, paruošti arba konservuoti kitais būdais (15)

                                       (Maisto produktai)

                                             —

                                          2008 50 61

                                             —

                                             Kalendrų lapai

                                             —

                                          ex 0709 99 90

                                    72

                                    Vietnamas (VN)

                                 Pesticidų liekanos (3)
                                     (21)

                                 50

                                             —

                                             Bazilikas (siauralapis, kvapusis)

                                             —

                                          ex 1211 90 86

                                    20

                                             —

                                             Mėtos

                                             —

                                          ex 1211 90 86

                                    30

                                             —

                                             Petražolės

                                       (Maisto produktai – švieži arba atšaldyti prieskoniniai augalai)

                                             —

                                          ex 0709 99 90

                                    40

                                 Valgomosios ybiškės

                                       (Maisto produktai – švieži, atšaldyti ar užšaldyti)

                                 ex 0709 99 90
                                 ex 0710 80 95

                                    20

                                    30

                                    Vietnamas (VN)

                                 Pesticidų liekanos (3)
                                     (21)

                                 50

                                 Paprikos (išskyrus saldžiąsias) (Capsicum spp.)

                                       (Maisto produktai – švieži, atšaldyti arba užšaldyti)

                                 ex 0709 60 99 ;
                                 ex 0710 80 59

                                    20

                                    20

                                    Vietnamas (VN)

                                 Pesticidų liekanos (3)
                                     (21)

                                 50

               “

               (1)  Jei turi būti tikrinami tik tam tikri produktai, kuriems priskirtas kuris nors KN kodas, jis žymimas „ex“.

               (2)  Etaloninis metodas EN/ISO 6579–1 arba pagal jį patvirtintas metodas, vadovaujantis EN ISO 16140–2 nustatytu protokolu.

               (3)  Bent tų pesticidų, kurie yra nurodyti pagal 2005 m. vasario 23 d. Europos Parlamento ir Tarybos reglamento (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančio Tarybos direktyvą 91/414/EEB (OL L 70, 2005 3 16, p. 1) 29 straipsnio 2 dalį priimtoje kontrolės programoje ir kuriuos galima ištirti taikant daugiapakopį liekanų nustatymo metodą, pagrįstą GC-MS ir LC-MS (pesticidų stebėsena atliekama tik augaliniuose produktuose ar ant jų), liekanos.

               (4)  Amitrazo liekanos.

               (5)  Nikotino liekanos.

               (6)  Tolfenpirado liekanos.

               (7)  Acefato, aldikarbo (bendras aldikarbo, jo sulfoksido ir jo sulfono kiekis, išreikštas kaip aldikarbas), amitrazo (amitrazas, įskaitant metabolitus, kurių sudėtyje yra 2,4 -dimetilanilino dalis, išreikšta kaip amitrazas), diafentiurono, dikofolio (bendras p, p′ ir o, p′ izomerų kiekis), ditiokarbamatų (ditiokarbamatų, išreikštų kaip CS2, įskaitant manebą, mankozebą, metiramą, propinebą, tiramą ir ziramą) ir metiokarbo (bendras metiokarbo, metiokarbo sulfoksido ir sulfono kiekis, išreikštas kaip metiokarbas), liekanos.

               (8)  Dikofolio (bendras p, p′ ir o, p′ izomerų kiekis), dinotefurano, folpeto, prochlorazo (bendras prochlorazo ir jo metabolitų, kurių sudėtyje yra 2,4,6-trichlorfenolio dalis, kiekis, išreikštas kaip prochlorazas), metiltiofanato ir triforino liekanos.

               (9)  Šiame priede sudano dažai reiškia šias chemines medžiagas: i) sudanas I (CAS Nr. 842–07–9); ii) sudanas II (CAS Nr. 3118–97–6); iii) sudanas III (CAS Nr. 85–86–9); iv) skaisčiai raudonasis arba sudanas IV (CAS Nr. 85–83–6).

               (10)  Diafentiurono liekanos.

               (11)  Karbofurano liekanos.

               (12)  Fentoato liekanos.

               (13)  Chlorbufamo liekanos.

               (14)  Formetanato (bendras formetanato ir jo druskų kiekis, išreikštas kaip formetanatas (hidrochloridas)), protiofoso ir triforino liekanos.

               (15)  Siuntų atitikties ir fizinius tikrinimus gali atlikti paskirties vietos kompetentinga institucija, kaip nurodyta BĮD, pagal šio reglamento 9 straipsnio 2 dalį.

               (16)  Etaloniniai metodai: EN 1988–1:1998, EN 1988–2:1998 arba ISO 5522:1981.

               (17)  Prochlorazo liekanos.

               (18)  Diafentiurono, formetanato (bendras formetanato ir jo druskų kiekis, išreikštas kaip formetanatas (hidrochloridas)) ir metiltiofanato liekanos.

               (19)  „Neperdirbti produktai“, kaip apibrėžta 2004 m. balandžio 29 d. Europos Parlamento ir Tarybos reglamente (EB) Nr. 852/2004 dėl maisto produktų higienos (OL L 139, 2004 4 30, p. 1).

               (20)  „Pateikimas rinkai“ ir „galutinis vartotojas“, kaip apibrėžta 2002 m. sausio 28 d. Europos Parlamento ir Tarybos reglamente (EB) Nr. 178/2002, nustatančiame maistui skirtų teisės aktų bendruosius principus ir reikalavimus, įsteigiančiame Europos maisto saugos tarnybą ir nustatančiame su maisto saugos klausimais susijusias procedūras (OL L 31, 2002 2 1, p. 1).

               (21)  Ditiokarbamatų (ditiokarbamatų, išreikštų kaip CS2, įskaitant manebą, mankozebą, metiramą, propinebą, tiramą ir ziramą), fentoato ir kvinalfoso liekanos.


title: 2019 m. liepos 22 d. Komisijos įgyvendinimo reglamentas (ES) 2019/1250, kuriuo, atnaujinus tyrimą siekiant įgyvendinti 2019 m. balandžio 10 d. sprendimus bylose T-300/16 ir T-301/16 dėl Įgyvendinimo reglamentų (ES) 2016/387 ir (ES) 2016/388, kuriais nustatomas galutinis kompensacinis muitas ir galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams, nustatomas reikalavimas registruoti tam tikrus importuojamus Indijos kilmės kaliojo ketaus (dar vadinamo ketumi su rutuliniu grafitu) vamzdžius ir vamzdelius

text:
23.7.2019

                  LT

                  Europos Sąjungos oficialusis leidinys

                  L 195/13

         KOMISIJOS ĮGYVENDINIMO REGLAMENTAS (ES) 2019/1250
         2019 m. liepos 22 d.
         kuriuo, atnaujinus tyrimą siekiant įgyvendinti 2019 m. balandžio 10 d. sprendimus bylose T-300/16 ir T-301/16 dėl Įgyvendinimo reglamentų (ES) 2016/387 ir (ES) 2016/388, kuriais nustatomas galutinis kompensacinis muitas ir galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams, nustatomas reikalavimas registruoti tam tikrus importuojamus Indijos kilmės kaliojo ketaus (dar vadinamo ketumi su rutuliniu grafitu) vamzdžius ir vamzdelius
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnį,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2), ypač į jo 24 straipsnį,
         kadangi:
         1.   PROCEDŪRA

                     (1)

                     2015 m. rugsėjo 18 d. Europos Komisija (toliau – Komisija) Komisijos įgyvendinimo reglamentu (ES) 2015/1559 (3) (toliau – laikinasis reglamentas) į Sąjungą importuojamiems Indijos (toliau – nagrinėjamoji šalis) kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams nustatė laikinąjį antidempingo muitą.

                     (2)

                     2016 m. kovo 17 d. Komisija priėmė Įgyvendinimo reglamentą (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (4) (toliau – nagrinėjamasis produktas), su pakeitimais, padarytais Komisijos įgyvendinimo reglamentu (ES) 2016/1369 (5) (toliau – aptariamas antidempingo reglamentas).

                     (3)

                     Tą pačią dieną Komisija priėmė Įgyvendinimo reglamentą (ES) 2016/387, kuriuo nustatomas galutinis kompensacinis muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (6) (toliau – aptariamas antisubsidijų reglamentas).

                     (4)

                     „Jindal Saw Limited“ (eksportuojantis gamintojas) ir „Jindal Saw Italia SpA“ (jo susijęs importuotojas) (toliau kartu – pareiškėjai) Bendrajame Teisme (toliau – Bendrasis Teismas) užginčijo aptariamus antidempingo ir antisubsidijų reglamentus. 2019 m. balandžio 10 d. Bendrasis Teismas paskelbė sprendimus bylose T-300/16 (7) ir T-301/16 (8) atitinkamai dėl antisubsidijų ir antidempingo reglamentų.

                     (5)

                     Byloje T-300/16 Bendrasis Teismas nustatė, kad aptariamame antisubsidijų reglamente, dėl tikslinių eksporto apribojimų, kurie, kaip nustatyta, taikomi geležies rūdai, gautos naudos suma, kiek ji susijusi su „Jindal Saw Limited“ (toliau – „Jindal Saw“), apskaičiuota pažeidžiant Reglamento (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (toliau – pagrindinis antisubsidijų reglamentas) 6 straipsnio d punktą. Tiksliau Bendrasis Teismas nusprendė, kad „Jindal Saw“ faktiškai patirtos vežimo iš kasyklos į gamyklą Indijoje išlaidos buvo didesnės nei išlaidos, į kurias Komisija atsižvelgė kaip į vidutines išlaidas ir kurios naudotos skaičiuojant vidutinę geležies rūdos pirkimo Indijoje kainą. Bendrojo Teismo nuomone, toks vežimo išlaidų skirtumas reiškia, kad kaina, už kurią „Jindal Saw“ įsigijo geležies rūdą Indijos rinkoje, iš tiesų buvo didesnė nei vidutinė pirkimo kaina, kurią Komisija sutiko naudoti atlygiui nustatyti, o tai neišvengiamai turėjo įtakos naudai, kurią galėjo gauti tas eksportuojantis gamintojas. Taigi, Teismas nustatė, kad Komisija pažeidė pagrindinio antisubsidijų reglamento 3 straipsnio 2 dalį ir 6 straipsnio d punktą, nes Komisija klaidingai atsitiktine tvarka atrinko tam tikrus pristatymo bendrovei „Jindal Saw“ išlaidų duomenis, kad apskaičiuotų standartines vidutines vežimo išlaidas, ir pagrindinio antisubsidijų reglamento 15 straipsnio 1 dalies trečią pastraipą, nes Komisija nustatė kompensacinį muitą, kuris yra didesnis už kompensuotinas subsidijas.

                     (6)

                     Tiek byloje T-300/16, tiek byloje T-301/16 Bendrasis Teismas taip pat padarė išvadas dėl priverstinio kainų mažinimo skaičiavimo, kurį Komisija atliko aptariamuose antisubsidijų ir antidempingo reglamentuose. Tiksliau Bendrasis Teismas nustatė, kad dėl to, jog nustatydama Sąjungos pramonės panašaus produkto kainą Komisija naudojo su pagrindiniu Sąjungos gamintoju susijusių pardavimo subjektų pardavimo kainas ir neatsižvelgė į „Jindal Saw“ pardavimo subjektų pardavimo kainas, kad nustatytų „Jindal Saw“ pagaminto nagrinėjamojo produkto kainą, negalima laikyti, kad priverstinis kainų mažinimas apskaičiuotas lyginant kainas tuo pačiu prekybos lygiu. Bendrojo Teismo teigimu, dėl Komisijos padarytos klaidos skaičiuojant nagrinėjamojo produkto priverstinį kainų mažinimą, kiek tai susiję su „Jindal Saw“ produktais, buvo atsižvelgta į priverstinį tos kainos mažinimą, kurio svarba ar net pats buvimas nebuvo tinkamai nustatytas.

                     (7)

                     Dėl to Bendrasis Teismas nustatė, kad Komisija pažeidė atitinkamai pagrindinio antisubsidijų reglamento 8 straipsnio 1 dalį ir Reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (toliau – pagrindinis antidempingo reglamentas) 3 straipsnio 1 dalį. Kadangi priverstiniu kainų mažinimu, kuris buvo apskaičiuotas aptariamuose antisubsidijų ir antidempingo reglamentuose, buvo remiamasi darant išvadą, kad dėl nagrinėjamojo produkto importo buvo daroma žala Sąjungos pramonei, Bendrasis Teismas nustatė, kad galima suabejoti ir priežastinio ryšio tarp subsidijuoto importo bei importo dempingo kaina ir žalos Sąjungos pramonei buvimu, kuris yra būtina sąlyga, norint nustatyti kompensacinį muitą pagal pagrindinio antisubsidijų reglamento 1 straipsnio 1 dalį bei 8 straipsnio 5 dalį ir antidempingo muitą pagal pagrindinio antidempingo reglamento 1 straipsnio 1 dalį bei 3 straipsnio 6 dalį.

                     (8)

                     Be to, Bendrasis Teismas nustatė, kad negalima atmesti to, kad, jei priverstinis kainų mažinimas būtų apskaičiuotas teisingai, žalos Sąjungos pramonei skirtumas būtų mažesnis už atitinkamai subsidijų normą ir dempingo skirtumą. Tokiu atveju, pagal pagrindinio antisubsidijų reglamento 15 straipsnio 1 dalies trečią pastraipą kompensacinio muito suma turėtų būti sumažinta iki tokios normos, kurios pakaktų tai žalai pašalinti. Panašai, pagal pagrindinio antidempingo reglamento 9 straipsnio 4 dalį antidempingo muito suma turėtų būti sumažinta iki tokios normos, kurios pakaktų tai žalai pašalinti.

                     (9)

                     Priėmus šiuos sprendimus, aptariamais antidempingo ir antisubsidijų reglamentais nustatyti antidempingo ir kompensaciniai muitai, kiek jie susiję su „Jindal Saw Limited“, nerenkami, kol nebus gauti atnaujinto nagrinėjimo rezultatai (šiuo etapu jų dar nėra).

                     (10)

                     Po Bendrojo Teismo sprendimų Komisija nusprendė pranešimu (9) (toliau – pranešimas dėl atnaujinimo) iš dalies atnaujinti antisubsidijų ir antidempingo tyrimus dėl importuojamų Indijos kilmės kaliojo ketaus (dar vadinamo ketumi su rutuliniu grafitu) vamzdžių ir vamzdelių, po kurių buvo priimti aptariami antisubsidijų ir antidempingo reglamentai, ir tęsti tyrimus nuo to momento, kai buvo padarytas pažeidimas. Tyrimai atnaujinami tiek, kiek jie susiję su Bendrojo Teismo sprendimų dėl „Jindal Saw Limited“ įgyvendinimu.

               2.   REGISTRACIJOS PAGRINDAS

                     (11)

                     Komisija analizavo, ar tikslinga nustatyti reikalavimą registruoti nagrinėjamojo produkto importą. Todėl Komisija atsižvelgė į toliau nurodytas aplinkybes.

                     (12)

                     SESV 266 straipsnyje nustatyta, kad institucijos privalo imtis būtinų priemonių Teismo sprendimams vykdyti. Jeigu panaikinamas aktas, institucijų priimtas atliekant administracinę procedūrą, pvz., antidempingo ar antisubsidijų tyrimus, Teismo sprendimas įgyvendinamas panaikintą aktą pakeičiant nauju aktu, kuriuo pašalinamas Teismo nustatytas pažeidimas (10).

                     (13)

                     Atsižvelgiant į Teisingumo Teismo praktiką, panaikinto akto pakeitimo procedūra gali būti atnaujinta nuo to konkretaus momento, kai buvo padarytas pažeidimas (11). Tiksliau tai reiškia, kad tokiu atveju, kai panaikinamas administracinę procedūrą užbaigiantis aktas, panaikinimas nebūtinai turi įtakos parengiamiesiems veiksmams, pvz., tyrimo inicijavimui. Tokiu atveju, kai panaikinamas reglamentas, kuriuo nustatomos galutinės prekybos apsaugos priemonės, tai reiškia, kad po panaikinimo tyrimas yra vis dar vykdomas, nes Sąjungos teisės sistemoje nebėra akto, kuriuo buvo baigtas tyrimas (12), nebent pažeidimas padarytas inicijavimo etapu.

                     (14)

                     Kaip paaiškinta pranešime dėl atnaujinimo ir kadangi pažeidimas padarytas ne inicijavimo etapu, o vykdant tyrimą, Komisija nusprendė atnaujinti antisubsidijų ir antidempingo tyrimus tiek, kiek jie susiję su „Jindal Saw Limited“, nuo to momento, kai buvo padarytas pažeidimas, t. y. per tyrimus nustatant žalą, susijusią su laikotarpiu nuo 2013 m. spalio 1 d. iki 2014 m. rugsėjo 30 d.

                     (15)

                     Atsižvelgiant į Teisingumo Teismo praktiką, administracinės procedūros atnaujinimo ir vėlesnio pakartotinio muito nustatymo negalima laikyti prieštaraujančiu netaikymo atgaline data taisyklei (13). Pranešime dėl atnaujinimo suinteresuotosioms šalims, įskaitant importuotojus, pranešama, kad būsimi muitai prireikus bus nustatyti remiantis atnaujinto nagrinėjimo rezultatais.

                     (16)

                     Remdamasi atnaujintų tyrimų rezultatais, kurie šiuo etapu dar nėra žinomi, Komisija priims reglamentus, kuriais bus ištaisytos Teismo nustatytos klaidos ir prireikus iš naujo nustatytos taikytinos muitų normos. Šios naujai nustatytinos normos, jei bus nustatytos, įsigalios nuo tos dienos, kurią įsigaliojo aptariami antisubsidijų ir antidempingo reglamentai.

                     (17)

                     Dėl buvusių ar būsimų mokėtinų antidempingo ar antisubsidijų muitų sumų, reikėtų pažymėti toliau nurodytus aspektus.

                     (18)

                     Pranešime dėl atnaujinimo ir kadangi mokėtinų muitų suma, susidarysianti po atnaujinto nagrinėjimo, nėra aiški, Komisija paprašė nacionalinių muitinių palaukti atnaujinto nagrinėjimo rezultatų ir tik tada priimti sprendimus dėl prašymų grąžinti sumokėtus antidempingo ir (arba) kompensacinius muitus, kurių mokėjimas panaikintas Bendrojo Teismo sprendimu, kiek jis susijęs su „Jindal Saw Limited“. Todėl muitinėms nurodoma kol kas netenkinti prašymų grąžinti panaikintus muitus, kol Oficialiajame leidinyje nebus paskelbti atnaujinto nagrinėjimo rezultatai.

                     (19)

                     Be to, jei atlikus atnaujintus tyrimus bus iš naujo nustatyti kompensaciniai ir antidempingo muitai, tie muitai turės būti surinkti ir už laikotarpį, kuriuo buvo vykdomi atnaujinti tyrimai. Tai yra labai svarbu siekiant užtikrinti veiksmingą teisiškai pagrįstų priemonių taikymą visu tokių priemonių taikymo laikotarpiu, neatsižvelgiant į jokius skirtumus, pagrįstus laikotarpiu, kuriuo vykdomas importas, t. y. prieš tyrimų atnaujinimą ar po.

                     (20)

                     Dėl to Komisija pažymi, kad registracija yra pagrindinio antidempingo reglamento 14 straipsnio 5 dalyje ir pagrindinio antisubsidijų reglamento 24 straipsnio 5 dalyje nustatyta priemonė, kad prekybos apsaugos priemonės importui galėtų būti vėliau taikomos nuo registracijos dienos. Tokiu būdu, pvz., užtikrinamas mokėjimas tuo atveju, jei muitai taikomi atgaline tvarka, arba priemonių vengimo atveju. Šiuo atveju Komisija mano, kad būtų tikslinga registruoti importą iš bendrovės „Jindal Saw Limited“, kad po tyrimų atnaujinimo, jei bus pagrįsta, būtų lengviau surinkti antidempingo ir kompensacinius muitus.

                     (21)

                     Remiantis Teisingumo Teismo praktika (14) pažymima, kad priešingai nei registracijos iki laikinųjų priemonių priėmimo atveju, pagrindinio antidempingo reglamento 10 straipsnio 4 dalyje ir pagrindinio antisubsidijų reglamento 16 straipsnio 4 dalyje nustatytos sąlygos šiuo atveju netaikomos. Iš tiesų per tyrimus, vykdomus įgyvendinant Teismo sprendimus, atliekamos registracijos tikslas nėra leisti galbūt surinkti muitus pagal prekybos apsaugos priemones atgaline tvarka, kaip numatyta tose nuostatose. Registracijos motyvas veikiau yra tai, kad, kaip primenama pirmiau, norint užtikrinti priemonių veiksmingumą yra tikslinga kiek įmanoma užtikrinti, kad importui būtų taikomi teisingi mokėtini antidempingo ir antisubsidijų muitai be pertrūkio nuo aptariamų antidempingo ir antisubsidijų reglamentų įsigaliojimo dienos iki pataisytų muitų nustatymo iš naujo, jei muitai būtų nustatyti.

                     (22)

                     Atsižvelgdama į pirmiau nurodytas aplinkybes Komisija nusprendė, kad yra pagrindo nustatyti reikalavimą registruoti importą pagal pagrindinio antidempingo reglamento 14 straipsnio 5 dalį ir pagrindinio antisubsidijų reglamento 24 straipsnio 5 dalį.

               3.   REGISTRACIJA

                     (23)

                     Pagal pagrindinio antidempingo reglamento 14 straipsnio 5 dalį ir pagrindinio antisubsidijų reglamento 24 straipsnio 5 dalį „Jindal Saw“ pagaminto nagrinėjamojo produkto importas pagal papildomą TARIC kodą C054 registruojamas siekiant užtikrinti, kad, jei atlikus tyrimus būtų nuspręsta iš naujo nustatyti priemones, už šį importą būtų galima surinkti tinkamas antidempingo ir kompensacinių muitų sumas.

                     (24)

                     Kaip nurodyta pranešime dėl atnaujinimo, galutinė, nuo aptariamų antidempingo ir antisubsidijų reglamentų įsigaliojimo dienos mokėtina antidempingo ir kompensacinių muitų, jei tokie būtų nustatyti, suma bus pagrįsta atnaujinto nagrinėjimo išvadomis. Tačiau jokie muitai, didesni už muitus, nustatytus aptariamais antisubsidijų ir antidempingo reglamentais, nebus renkami už laikotarpį nuo 2019 m. birželio 21 d. iki atnaujintų tyrimų rezultatų įsigaliojimo dienos. Šiuo metu „Jindal Saw Limited“ taikomas 8,7 % kompensacinis muitas ir 14,1 % antidempingo muitas.

               PRIĖMĖ ŠĮ REGLAMENTĄ:

            1 straipsnis

               1.   Pagal Reglamento (ES) 2016/1036 14 straipsnio 5 dalį ir Reglamento (ES) 2016/1037 24 straipsnio 5 dalį muitinės imasi tinkamų veiksmų registruoti į Sąjungą importuojamus Indijos kilmės kaliojo ketaus (dar vadinamo ketumi su rutuliniu grafitu) vamzdžius ir vamzdelius, išskyrus kaliojo ketaus vamzdžius ir vamzdelius be vidinės ir išorinės dangos (nedengti vamzdžiai), kurių KN kodai šiuo metu yra ex 7303 00 10 ir ex 7303 00 90 (TARIC kodai 7303001010, 7303009010) ir kuriuos pagamino „Jindal Saw Limited“ (papildomas TARIC kodas C054).

               2.   Registracija baigiama po devynių mėnesių nuo šio reglamento įsigaliojimo dienos.

               3.   Antidempingo ir kompensacinių muitų, kurie nuo tyrimų atnaujinimo iki atnaujintų tyrimų rezultatų įsigaliojimo dienos gali būti renkami už importuojamus Indijos kilmės kaliojo ketaus (dar vadinamo ketumi su rutuliniu grafitu) vamzdžius ir vamzdelius, išskyrus kaliojo ketaus vamzdžius ir vamzdelius be vidinės ir išorinės dangos (nedengti vamzdžiai), kurių KN kodai šiuo metu yra ex 7303 00 10 ir ex 7303 00 90 (TARIC kodai 7303001010, 7303009010) ir kuriuos pagamino „Jindal Saw Limited“ (papildomas TARIC kodas C054), normos negali viršyti įgyvendinimo reglamentais (ES) 2016/387 ir (ES) 2016/388 nustatytų normų.

               4.   Prieš priimdamos sprendimą dėl prašymo grąžinti sumokėtus antidempingo ir (arba) kompensacinius muitus ir atsisakymo juos išieškoti, kiek importas yra susijęs su „Jindal Saw Limited“, nacionalinės muitinės turi sulaukti atitinkamo Komisijos įgyvendinimo reglamento, kuriuo iš naujo nustatomi muitai, paskelbimo.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21, su paskutiniais pakeitimais, padarytais 2018 m. birželio 7 d. Europos Parlamento ir Tarybos reglamentu (ES) 2018/825.

            (2)  OL L 176, 2016 6 30, p. 55, su paskutiniais pakeitimais, padarytais 2018 m. birželio 7 d. Europos Parlamento ir Tarybos reglamentu (ES) 2018/825.

            (3)  2015 m. rugsėjo 18 d. Komisijos įgyvendinimo reglamentas (ES) 2015/1559, kuriuo nustatomas laikinasis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 244, 2015 9 19, p. 25).

            (4)  OL L 73, 2016 3 18, p. 53.

            (5)  2016 m. rugpjūčio 11 d. Komisijos įgyvendinimo reglamentas (ES) 2016/1369, kuriuo iš dalies keičiamas Įgyvendinimo reglamentas (ES) 2016/388, kuriuo nustatomas galutinis antidempingo muitas importuojamiems Indijos kilmės kaliojo ketaus (dar vadinamo ketumi su rutuliniu grafitu) vamzdžiams ir vamzdeliams (OL L 217, 2016 8 12, p. 4).

            (6)  OL L 73, 2016 3 18, p. 1.

            (7)  ECLI:EU:T:2019:235.

            (8)  ECLI:EU:T:2019:234.

            (9)  OL C 209, 2019 6 20, p. 35.

            (10)  Sujungtos bylos 97, 193, 99 ir 215/86 Asteris AE ir kt. ir Graikijos Respublika prieš Komisiją, [1988] ECR 2181, 27 ir 28 punktai.

            (11)  Byla C-415/96 Ispanija prieš Komisiją, [1998] ECR I-6993, 31 punktas; Byla C-458/98 P Industrie des poudres sphériques prieš Tarybą, [2000] I-8147, 80–85 punktai; Byla T-301/01 Alitalia prieš Komisiją, [2008] II-1753, 99 ir 142 punktai; Sujungtos bylos T-267/08 ir T-279/08 Région Nord-Pas de Calais prieš Komisiją, [2011] II-0000, 83 punktas.

            (12)  Sujungtos bylos 97, 193, 99 ir 215/86 Asteris AE ir kt. ir Graikijos Respublika prieš Komisiją, [1988] ECR 2181, 27 ir 28 punktai.Byla C-415/96 Ispanija prieš Komisiją, [1998] ECR I-6993, 31 punktas; Byla C-458/98 P Industrie des poudres sphériques prieš Tarybą, [2000] I-8147, 80–85 punktai; Byla T-301/01 Alitalia prieš Komisiją, [2008] II-1753, 99 ir 142 punktai; Sujungtos bylos T-267/08 ir T-279/08 Région Nord-Pas de Calais prieš Komisiją, [2011] II-0000, 83 punktas.

            (13)  2018 m. kovo 15 d. Teismo sprendimas byloje C-256/16 Deichmann SE prieš Hauptzollamt Duisburg, 79 punktas, ir 2019 m. birželio 19 d. sprendimas byloje C-612/16 C & J Clark International Ltd prieš Commissioners for Her Majesty's Revenue & Customs, 58 punktas.

            (14)  Byla C-256/16 Deichmann SE prieš Hauptzollamt Duisburg, 79 punktas, ir 2019 m. birželio 19 d. sprendimas byloje C-612/16 C & J Clark International Ltd prieš Commissioners for Her Majesty's Revenue & Customs, 58 punktas.


title: 2019m. liepos 31 d. Tarybos įgyvendinimo reglamentas (ES) 2019/1292, kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis

text:
2.8.2019

                  LT

                  Europos Sąjungos oficialusis leidinys

                  L 204/1

         TARYBOS ĮGYVENDINIMO REGLAMENTAS (ES) 2019/1292
         2019m. liepos 31 d.
         kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 2 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (1), ypač į jo 21 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2016 m. sausio 18 d. Taryba priėmė Reglamentą (ES) 2016/44;

                     (2)

                     pagal Reglamento (ES) 2016/44 21 straipsnio 6 dalį Taryba peržiūrėjo to reglamento III priede pateiktą asmenų ir subjektų, kuriems taikomos ribojamosios priemonės, sąrašą;

                     (3)

                     su dviem asmenimis susiję įrašai turėtų būti išbraukti iš Reglamento (ES) 2016/44 III priede pateikto asmenų ir subjektų sąrašo;

                     (4)

                     todėl Reglamento (ES) 2016/44 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2016/44 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 31 d.

                  Tarybos vardu

                  Pirmininkė

               T. TUPPURAINEN

            (1)  OL L 12, 2016 1 19, p. 1.

            PRIEDAS
            Reglamento (ES) 2016/44 III priedo („6 straipsnio 2 dalyje nurodytų fizinių ir juridinių asmenų, subjektų ar organizacijų sąrašas“) įrašas Nr. 1 (dėl ABDUSSALAM, Abdussalam Mohammed) ir įrašas Nr. 14 (dėl AL-BAGHDADI, Dr Abdulqader Mohammed) išbraukiami iš A dalyje („Asmenys“) pateikto sąrašo, o likę įrašai atitinkamai pernumeruojami.